b'\n_START_ARTICLE_\nJamal al-Jamal\n_START_PARAGRAPH_\nJamal al-Jamal (arab.  \xd8\xac\xd9\x85\xd8\xa7\xd9\x84 \xd8\xa7\xd9\x84\xd8\xac\xd9\x85\xd8\xa7\xd9\x84; ) 3.huhtikuuta 1957 \xe2\x80\x93 1. tammikuuta 2014) oli palestiinalainen diplomaatti. H\xc3\xa4n oli suurl\xc3\xa4hettil\xc3\xa4s T\xc5\xa1ekin tasavallassa 11. lokakuuta 2013 kuolemaansa saakka.\n_START_SECTION_\nDiplomaattinen ura\n_START_PARAGRAPH_\nJamal al-Jamal syntyi vuonna 1957 Beirutissa Shatilan pakolaisleirill\xc3\xa4. H\xc3\xa4nen perheens\xc3\xa4 oli alunperin Jaffasta nykyisest\xc3\xa4 Israelista. H\xc3\xa4n liittyi Fatahiin vuonna 1975 ja nimitettiin suurl\xc3\xa4hettil\xc3\xa4\xc3\xa4ksi Bulgariaan  vuonna 1979. Vuodesta 1984 h\xc3\xa4n toimi diplomaattina Prahassa, lopulta vt suurl\xc3\xa4hettil\xc3\xa4\xc3\xa4n\xc3\xa4 . Vuosina 2005\xe2\x80\x932013 h\xc3\xa4n toimi p\xc3\xa4\xc3\xa4konsulina  Aleksandriassa, Egyptiss\xc3\xa4. Lokakuussa 2013 h\xc3\xa4net nimitettiin suurl\xc3\xa4hettil\xc3\xa4\xc3\xa4ksi T\xc5\xa1ekin tasavaltaan.\n_START_SECTION_\nKuolema\n_START_PARAGRAPH_\nT\xc5\xa1ekin poliisin mukaan al-Jamal loukkaantui kuolettavasti r\xc3\xa4j\xc3\xa4hdyksess\xc3\xa4, joka ravisti h\xc3\xa4nen virallista residenssi\xc3\xa4 uudenvuodenp\xc3\xa4iv\xc3\xa4n\xc3\xa4 2014. H\xc3\xa4n kuoli useita tunteja m\xc3\xb6hemmin sairaalaan viemisen j\xc3\xa4lkeen. T\xc5\xa1ekin poliisin mukaan r\xc3\xa4j\xc3\xa4hdys aiheutui r\xc3\xa4j\xc3\xa4hdysvaarallisesta laitteesta, joka oli kassakaapissa, eik\xc3\xa4 se ollut ennakkoon suunniteltu hy\xc3\xb6kk\xc3\xa4ys. My\xc3\xb6hemmin T\xc5\xa1ekin poliisi l\xc3\xb6ysi laittomat aseet ja ampumatarvikkeet Prahan suurl\xc3\xa4hetyst\xc3\xb6st\xc3\xa4. T\xc5\xa1ekin ulkoministeri Jan Kohout sanoi my\xc3\xb6hemmin, ett\xc3\xa4 tapahtuma on "vakava diplomaattisia suhteita koskevan Wienin yleissopimuksen rikkominen"." Suchdolin pormestari Petr Hejl on vaatinut suurl\xc3\xa4hetyst\xc3\xb6n siirt\xc3\xa4mist\xc3\xa4 alueelta.'